Junts Per Catalunya presenta candidatura a guanyar - El Dietari del Procés - Blogs de l'indirecte!cat
Opinió amb independència. Dijous, 19 d'abril de 2018 19:04 h
erc, junqueras, pdecat, Puigdemont, rovira
Carles Puigdemont i els quatre consellers a l’exili tenen llibertat per encara unes setmanes. El president de la Generalitat i companyia tenien una vista a un jutjat de Brussel•les per decidir sobre la seva extradició. No obstant el magistrat ha decidit, després d’una hora de sessió, posposar-lo fins el 4 de desembre. La qüestió és que dóna més temps perquè la fiscalia intenti trobar al codi penal belga les acusacions de rebel•lió i sedició. Alhora, dóna més temps als acusats per preparar la defensa. Així, mentre que a la justícia espanyola els consellers del Govern van rebre una carta 24 hores abans d’anar a declarar i ser empresonats. La preparació de la vista va ser mínim. Les diferències entre la justícia i la belga són abismals. Entretant, la campanya electoral es va apropant. Avui s’ha tancat el termini per presentar llistes electorals i els partits van farcits de candidats independents de la societat civil. Tot plegat ha esdevingut una lluita submergida entre el PDeCAT, o ara Junts per Catalunya, i ERC. Les enquestes porten mesos donant guanyadors als republicans per golejada. Ara bé, Puigdemont, des de l’estranger, ha estat capaç de configurar una llista molt competitiva. A banda d’ell i el conseller Puig, els dos a l’exili, les llistes inclouen els empresonats Rull, Turull i Forn. A banda, hi ha altres candidats il•lustres amb possibilitats d’obtenir l’acta de diputat: Jordi Sànchez, Quim Torra, Anna Tarrés o Francesc de Dalmases. Tot quedarà força més igualat del previst. Així, el misteri sobre qui serà el nou president de Catalunya és més gran que mai. El cas, però, és que potser ni després de conèixer els resultats la cosa quedarà clara. Avui Marta Rovira ha dit que en circumstàncies normals, és a dir, amb Junqueras i Puigdemont fent campanya a Catalunya, qui guanyi ha de ser president. No obstant, ha afirmat que si continua el component atípic, ha dit que la intenció d’Esquerra serà restituir el govern legítim, encapçalat per Puigdemont, surti el resultat que surti. Això, sempre i quan li surtin els números a l’independentisme. Tot està per veure, però una cosa que sí que s’ha aclarit és sobre uns fets que van passar exactament fa tres mesos. El CNI ha admès que l’imam de Ripoll que presumptament va ser el cervell de la trama dels atemptats del 17 d’agost de Barcelona i Cambrils va ser confident del propi CNI. I la intel•ligència espanyola no va ser capaç de detectar res. Ans al contrari, va confiar en ell. Després que ‘El Periódico’ hagués intentat enfonsar els Mossos d’Esquadra i després que aquesta setmana el ministeri d’Interior hagi degradat al major Trapero a tasques administratives en una comissaria, la injustícia torna a sobrevolar Catalunya. Va ser el CNI qui va tenir als morros un terrorista en potència i no va detectar res. Un colofó esfereïdor per a una història ja trista de per si.
Altsasu Cuixart Forcadell Junqueras Manifestació Marta Rovira ONU Torrent Turull advocacia de lestat audiènci berlín carles puigdemont esquerra investidura joaquim forn jordi sànchez josep rull jutge llarena llarena pu puigdemont raül romeva sindicats sànchez